De siste to korvettene i den britiske marineflåten av Calypso-klassen, HMS «Calypso» og HMS «Calliope» levert i 1883 og 1884 var ansett som noen av de beste kryssere i historien og dessuten som de fineste krigsskipene i slutten av 1800-tallet med masterigg, meget pålitelige fremdriftsmaskineri med en hastighet på 13,7 knop og en bestykning på 16 kanoner samt 10 mitraljøser. Med Comus-klassen og Calypso-klassen hadde den tradisjonelle korvetten opphørt å eksistere.